
Rwy’n cadarnhau nad wyf wedi defnyddio unrhyw offer DA wrth ymchwilio a chreu’r aseiniad hwn. 
Rwy’n cadarnhau nad wyf wedi cyflwyno unrhyw ddeunyddiau a gynhyrchwyd gan DA fel fy ngwaith fy hun. 
Rwy’n cadarnhau bod gennyf gopïau o’m drafftiau, fy nodiadau, ac adnoddau eraill a ddefnyddiais, y gellir gofyn i mi eu darparu fel tystiolaeth

Dewiswch ymyrraeth sydd yn cefnogi dysgu a datblygiad disgybl/grŵp o ddisgyblion.  Adfyfyriwch yn feirniadol ar ei botensial a’r heriau posib all ymddangos.
  
ECAD5011- Proffil Idris
Trafodaf yn y traethawd yma disgybl naw oed, blwyddyn pedwar. Enw’r disgybl dychmygol yma ydy Idris. Nid yw Idris yn hoff iawn o waith Dosbarth. Mae ganddo ddiffyg diddordeb mewn darllen, ysgrifennu a mathemateg, ond mae’n mwynhau gweithgareddau ar y gyfrifiadur. Os nad yw’n cael gwneud hynny, gall fynd i dymer ddrwg a phwdu. Mewn sefyllfaoedd felly, mae’n aml yn gofyn i Mrs James, yr athrawes, am ganiatâd i adael y dosbarth er mwyn cael eiliad o dawelwch. Mae’r athrawes dosbarth yn pryderu bod gwaith academaidd Idris tu ôl i’w gyfoedion. Serch hynny, mae’n amlwg bod ganddo ddiddordeb mewn gweithgareddau ymarferol, yn enwedig os gall fod yn yr awyr agored. Mae wrth ei fodd yn cynorthwyo Mrs James gyda thasgau fel tacluso’r dosbarth, llungopïo gwaith neu ofalu am y blodau yn ngardd yr ysgol, gan ei fod eisoes wedi arfer helpu ei fam gyda’r ardd gartref. Pan nad yw Idris yn awyddus i gwblhau ei waith, nid yw’n tarfu ar y dosbarth, ond yn hytrach yn eistedd yn dawel. 
Byddaf yn ffocysu ar sgiliau emosiynol Idris ffaith nad ydynt yn dda iawn yn rheoli ei thymer. Credaf fydd ‘check-in’s’ ac ymyraethau ELSA yn fuddio Idris. Mae’r gair ELSA yn sefyll am “Emotional Literacy Support Assistant” ac yn chwarae rôl hanfodol wrth gefnogi disgyblion sy’n wynebu amrywiaeth o heriau emosiynol ac ymddygiadol. Mae hyn yn cynnwys meithrin sgiliau rheoleiddio emosiynol, datblygu meddylfryd twf, ac archwilio straeon cymdeithasol a therapiwtig i’w helpu i ddeall a delio â sefyllfaoedd bob dydd yn well (Palphreyman, 2023). Mae’n darparu’r cyfle i deall nid yw popeth yn mynd i fynd ei ffordd e trwy’r amser ac yna yn gallu delio gyda’r emosiynau yma’n well. Mae’n amlwg bod Idris yn mwynhau bod yn y cwmni o oedolion ac yn teimlo’n cyfforddus o’i gwmpas ac felly bydd Idris yn cael y gyfle i esbonio’i deimladau. Ni fyddaf yn ffocysu ar sgiliau llythrennedd ac addysgiadol Idris ond credaf mewn effaith bydd gwella a chryfhau llythrennedd emosiynol Idris wedyn yn cael effaith ar ei waith ysgol gan bydd yn mwy parod i weithio. 
Datblygiad emosiynol [yw] ymddangosiad profiad, mynegiant, dealltwriaeth a rheoleiddio emosiynau o'u genedigaeth a'r twf a'r newid yn y galluoedd hyn trwy gydol plentyndod, glasoed ac oedolaeth. Mae datblygiad emosiynau yn digwydd ar y cyd â datblygiad niwral, gwybyddol ac ymddygiadol ac yn dod i'r amlwg o fewn cyd-destun cymdeithasol a diwylliannol penodol (Izard and Trentacosta, 2020, para. 1).
Wrth ystyried emosiynau plant gallwn gweld bod yna amrywiaeth o bethau sy’n effeithio ar ei sgiliau o hyn. Un enghraifft o hyn fydd perthnasau cynnar, yn y flynyddoedd cynnar o bywyd plentyn bydd yn datblygu ei sgiliau emosiynol gyda teulu ac oedolion o’i gwmpas. Bydd y plant yn datblygu sut i ddeall a rheoli emosiynau gan bydd yr oedolion yn modeli’r ymddygiad yma. Pan bydd y plentyn yma yn tyfu lan i fod tua naw i ddeg mlwydd oed, oedran Idris, mae’r angen i ddatblygu a rheoli emosiynau yn mynd yn llai o oedolion ac yn trosglwyddo mwy i ffrindiau a’i gyfoedion o gwmpas (Malik and Marwaha, 2001). Gallwn gweld yn proffil disgybl Idris bod yn annibynnol wrth chwarae ac yn dawel yn y dosbarth sydd yn awgrymu nad oes llawer o ffrindiau gyda Idris. Hefyd, mae well gan Idris helpu’r athrawes dosbarth neu ei fam yn y tŷ, ac felly nid yw’n annibynnol o oedolion yn gyfan gwbl eto. 
Er nad oes diagnosis gan Idris ar sail cyfres o nodweddion gallwn awgrymu mae gan Idris awtistiaeth. Y nodweddion posib gall awgrymu bod Idris gyda awtistiaeth bydd, pan fydd Idris yn teimlo’n grac neu cael pwdu, mae’n gofyn i Mrs James, yr athrawes, am ganiatâd i fynd allan o’r dosbarth fel y gall gael ychydig o amser tawel. Gan ystyried hyn, mae unigolion gyda awtistiaeth yn debygol o gael trafferth deall emosiynau gwahanol. Gall emosiynau daro'n gryf ac yn gyflym. Gall digwyddiadau bach achosi pryder, dicter, neu dristwch eithafol. Unwaith y byddant wedi’u cynhyrfu, gallent aros mewn cyflwr emosiynol cynyddol am gyfnod hir ac mae angen iddynt amser hirach i dawelu eu hyn (Guy-Evans, 2025).
Mae plant yn aml yn teimlo siom pan nad ydynt yn gallu cyflawni tasgau ysgol neu pan maent yn cael atebion yn anghywir oherwydd nifer o resymau seicolegol ac emosiynol. Yn gyntaf, mae plant yn dymuno llwyddo a derbyn canmoliaeth gan athrawon, rhieni a chyfoedion. Pan nad ydynt yn cyflawni eu disgwyliadau eu hunain neu eraill, gall hyn arwain at deimladau o rwystredigaeth ac anniddigrwydd (Eccles and Wigfield, 2002). Yn ogystal, mae llawer o blant yn meithrin ofn methu, gan eu bod yn poeni am gael eu beirniadu neu eu cymharu ag eraill. Mae ysgolion yn amgylchedd lle mae perfformiad academaidd yn cael ei asesu’n barhaus, ac mae hyn yn gallu rhoi pwysau ar blant i ragori. Pan fyddant yn cael ateb yn anghywir, gallent deimlo nad ydynt yn ddigon da neu eu bod yn siomi’r rhai o’u cwmpas (Boekaerts, 1993). Gall siom hefyd ddod  ffaith bod plant yn rhoi ymdrech fawr i’w gwaith, ac os nad ydynt yn cael y canlyniadau a ddymunant, gall hynny effeithio ar eu hunanhyder. Fodd bynnag, gall methiant fod yn gyfle dysgu gwerthfawr. Trwy annog plant i weld camgymeriadau fel rhan o’r broses ddysgu, bydd yn datblygu gwydnwch a dull mwy cadarnhaol o ymdrin â heriau ysgol (Dweck, 2006).  Fel y welir yn proffil disgybl Idris, bydd Idris yn teimlo siom yn ei hyn os nad yw’n cyflawni tasg gwaith ysgol ac yn ofni ateb cwestiynau rhag ofn bod yn methu. Yn ogystal a hyn, mae Mrs James, athrawes dosbarth Idris yn bryderus bod gwaith academaidd Idris ddim cystal â gwaith ei gyfoedion. Os byddwn yn ffocysu ar llythrennedd emosiynol Idris bydd yn llai ofn i'w methu ac yna bydd mwy o waith yn cael ei gyflawni ac o safon well.
Pan nodir pryder, mae'n cael ei fonitro yn ofalus i sicrhau bod y camau priodol yn cael eu cymryd. Yn gyntaf, gallai trafodaeth anffurfiol gael ei chynnal gyda rhieni neu ofalwyr i rannu gwybodaeth a cheisio dealltwriaeth well o'r sefyllfa. Os oes angen cymorth pellach, mae strategaethau cyffredinol yn cael eu rhoi ar waith yn unol ag arferion da i gefnogi'r unigolyn dan sylw. Os yw'r pryderon yn parhau, cânt eu codi gyda’r person perthnasol, gan sicrhau bod yr holl gamau'n cael eu cyfathrebu'n glir i'r rhieni neu ofalwyr. Yna, mae ymyriadau priodol yn cael eu rhoi ar waith, gan gynnwys cefnogaeth ychwanegol neu raglenni allanol os yw hynny'n addas. Os oes angen, gellir sefydlu cynllun ffurfiol i sicrhau bod cymorth effeithiol ar waith i ddiwallu anghenion yr unigolyn yn y ffordd orau bosibl (Llywodraeth Cymru, 2022). Gan nad ydy’r ysgol eto wedi mynd trwy’r proses yma, o’n gwybodaeth ni, bydd angen Idris a’r pobl o’i gwmpas cyflawni’r camau yma er mwyn dechrau ymyraethau ELSA.
Wrth defnyddio’r asiantaeth ELSA o fewn yr ysgol gyda Idris, bydd yn galluogi Idris i deall ei emosiynau ac yna sut i ddatblygu yn y maes yna. Bydd ELSA yn darparu’r siawns i Idris prosesu ei emosiynau a deall pam ydynt yn teimlo fel hyn. Mae sesiwn ELSA yn fan diogel lle gall plentyn archwilio a mynegi ei deimladau mewn amgylchedd cefnogol. Wrth gyrraedd, caiff y plentyn groeso cynnes gan yr ELSA, gan sicrhau ei fod yn teimlo'n gyfforddus ac yn ddiogel. Yna, mae’r sesiwn yn dechrau gyda gwiriad teimladau, gan annog y plentyn i fynegi sut mae’n teimlo. Mae hyn yn gam hanfodol sy’n ei helpu i gydnabod ac egluro ei emosiynau. Wedi hynny, cynhelir gweithgaredd cynhesu sy’n gallu bod yn gêm fach, adrodd stori, neu weithgaredd creadigol. Mae hyn yn helpu i osod y naws ar gyfer y sesiwn ac yn annog y plentyn i gymryd rhan. Prif ffocws y sesiwn yw’r gweithgaredd craidd, sy’n canolbwyntio ar darged SMART y plentyn, er enghraifft, magu hyder, rheoli emosiynau, neu ddatblygu sgiliau cymdeithasol. Ar ôl hynny, mae gweithgaredd ymlacio neu ymwybyddiaeth ofalgar yn helpu’r plentyn i reoleiddio ei emosiynau, megis ymarferion anadlu dwfn neu weithgareddau synhwyraidd. Wrth gloi, mae’r sesiwn yn cael ei adolygu, gan ailadrodd y prif strategaethau a drafodwyd. Mae hyn yn helpu’r plentyn i drosglwyddo’r dysgu i’w fywyd bob dydd. Yn olaf, mae’r ELSA yn gorffen y sesiwn mewn modd positif, efallai trwy gynnig diod neu felyson, gan sicrhau bod y plentyn yn gadael gyda theimlad o gefnogaeth a hyder (Palphreyman, 2023).
O fewn sesiynau ELSA, mae yna lawer o gwahanol strategaethau gall defnyddio i helpu gyda emosiynau ac hefyd i rhoi amser tawel i Idris i phrosesu sut maent yn teimlo. Ar ôl eistedd mewn yn bore gyda’r plant sy’n fynychu a’r ELSA ysgol, gwelaf llawer o’r dulliau gwahanol. Enghreifftiau o hyn oedd defnyddio tedi anghenfil gyda sip fel ceg neu bocs anhysbys, bydd y plant yn ysgrifennu eu teimladau lawr ar bapur sut ydynt yn teimlo ac yna rhoi yn y bocs fel bod neb yn gallu i weld, neu bydd yr anghenfil yn ei ‘fwyta’. Gan fod Idris yn cyfforddus gydag oedolion ond nid yn hoff iawn o ysgrifennu, gallwn addasu’r dull yma i Idris yn esbonio i'r ELSA ei teimladau a pam ydynt yn teimlo fel hyn. “Mae ymgysylltu â chyfoedion ac oedolion yn caniatáu i blant arsylwi ac ymarfer ymatebion emosiynol, gan wella eu gallu i empathi a chyfathrebu’n effeithiol” (Larrazabal, 2024). Bydd yr ELSA gallu ysgrifennu lawr yn lle ond dal i rhoi mewn ceg yr anghenfil fel bod yn ’bwyta’ ei deimladau. Yn ystod y broses yma fydd yr ELSA yn dilysu teimladau Idris yn gofyn cwestiynau na fydd yn gwneud e i teimlo fel bod ei deimladau ddim yn cael ei glywed, er enghraifft, rwy'n deall sut rydych chi'n teimlo, rwy'n dychmygu..., rwy'n chwilfrydig i wybod... Mae Theori Datblygiad Cymdeithasol Lev Vygotsky (1962) yn pwysleisio rôl rhyngweithio cymdeithasol mewn datblygiad a dysgu. Mae ysgrifennu teimladau i lawr yn gallu helpu unigolion i alluogi eu meddyliau, gan eu helpu i adlewyrchu arnynt. Pan gaiff y teimladau hyn eu rhannu mewn amgylchedd cefnogol, gallent hwyluso dysgu a datblygiad emosiynol, gan wella dealltwriaeth a chyfleu datblygiad personol. Mae gwaith John Bowlby (1969) yn pwysleisio pwysigrwydd mynegiant emosiynol diogel yn ystod plentyndod. Pan fydd plant yn cael anhawster i mynegi eu teimladau ar lafar, gall dulliau eraill, fel ysgrifennu, helpu i brosesu emosiynau a chael cefnogaeth pan fydd ei angen. Mae “blwch teimladau” yn cynnig ffordd i blant fynegi emosiynau anodd, gan gryfhau eu lles emosiynol a'u cyswllt â phobl oedolion cefnogol.
Nid yw Idris yn hoff iawn o ysgrifennu, os bydd rhywun yn ei ddarllen iddo mae’n tebygol gall ei sgiliau llythrennedd o fewn y dosbarth yn gwella, yn ogystal ag hyn gyda’r straeon cywir gall uniaethu a’r chymeriadau a bydd yn teimlo’n gwell yn y teimladau maent yn teimlo. Mae "The Scared Gang" yn gyfres o lyfrau a grëwyd gan yr Ymarferydd Galwedigaethol ac Ymgynghorydd Ymlyniad (Bhreathnach, 2020). Mae'r gyfres hon yn cyflwyno cymeriadau sy'n cynrychioli patrymau goroesi gwahanol, gyda'r nod o helpu plant i adnabod ac ymdopi â'u hemosiynau. Mae pob llyfr yn canolbwyntio ar gymeriad penodol, megis Wary Wanda sy'n cynrychioli gor-fywiogrwydd, a Frightened Fred sy'n cynrychioli ymddygiadau ofnus fel dychryn a chlymu. Drwy'r straeon hyn, mae plant yn dysgu am hunan-reoleiddio trwy weithgareddau synhwyraidd a bwyd. Mae'r gyfres hefyd yn cynnwys pecyn adnoddau i weithwyr proffesiynol, gan ddarparu canllaw cam wrth gam i baratoi plant ar gyfer gwaith naratif a rheoleiddio emosiynol. 
Rôl ELSA yw un gwobrwyol, yn galluogi newid bywydau plant, ond yn heriol ac yn gallu bod yn emosiynol flinedig. Mae'n cynnwys sawl agwedd o gefnogi plant, cynnal cyfarfodydd unigol, darparu ymyraethau ar gyfer dosbarth cyfan, a sicrhau bod cofnodion yn cael eu cadw ar bob plentyn. Bydd llawer o blant yn ei chael hi’n anodd siarad am eu hemosiynau neu'n brin o hyder yn eu gallu cymdeithasol. Mae ELSA yn darparu cymorth i'r plant hyn, gan eu hannog i ddatblygu hunan-barch a gwella eu rhyngweithio cymdeithasol. Yn aml, mae ELSA yn gweithio gyda phlant sydd â heriau emosiynol ac ymddygiadol, ac weithiau gall hyn arwain at sefyllfaoedd lle mae plant yn mynegi eu rhwystredigaeth trwy ymosod ar yr ELSA. Gall hyn greu amgylchedd gwaith sy'n anodd ac yn flinedig yn feddyliol ac yn emosiynol. Er nad yw pob plentyn fel hyn gall effeithio’n anuniongyrchol ar sesiynau plant eraill, os yw’n blinedig ni fydd yn gallu rhoi’r sylw sydd angen (Fairall, 2020). Mae cefnogaeth barhaus a strwythur clir, fel bloc ymyrraeth chwe wythnos, I'r plant yma. Yn dweud hyn, mae’n codi’r cwestiwn, ydy hyn yn digon hir?
Mae cael ELSA mewn ysgol yn creu amgylchedd ysgol mwy cefnogol lle mae lles emosiynol yn cael ei flaenoriaethu. Mae hyn yn lleihau straen ac yn hyrwyddo diwylliant cadarnhaol i bawb. Yn ogystal a hyn, mae ELSA ysgol angen fynychu gwahanol cyrsiau i cadw’n gyfoes, mae hyn yn buddiol gan bydd yr ELSA gyda gwybodaeth a strategaethau amrywiol a newydd i'w ddefnyddio. Ar yr ochr gwrthwynebol o hyn, bydd angen fynychu’r cwrs yma yn ystod oriau ysgol, heblaw os oes mwy nag un ELSA o fewn ysgol, bydd neb yna i'r plant sydd angen cefnogaeth y diwrnod hynny. Yn ôl rhieni, mae yna cynnydd sylweddol yn ymddygiad plant a sut i rheoli emosiynau yn yr amgylchedd adref ar ôl fynychu sesiynau ELSA yn yr ysgol (Wilding and Claridge, 2016). O brofiad ELSA yn fy ysgol, roedd yn eglur ei bod bron yn amhosib cwblhau popeth sydd ei angen, gan fod cymaint o gyfrifoldebau yn rhan o'r swydd.
Mae datblygiad emosiynol plant yn broses gymhleth sy'n digwydd yn ystod plentyndod ac yn ymwneud â dealltwriaeth, mynegiant, a rheoli emosiynau. Mae'r broses hon yn cysylltu'n agos â datblygiad niwral, gwybyddol, a chymdeithasol, ac mae'n cael ei llywio gan amgylcheddau teuluol a chymdeithasol (Izard a Trentacosta, 2020). Yn achos disgybl fel Idris, sy'n dangos arwyddion o awtistiaeth, gall fod yn heriol iddo ddeall ac ymdrin â'i emosiynau. Er mwyn helpu plant fel Idris, gall rhaglenni fel ELSA (Emotional Literacy Support Assistant) ddarparu cefnogaeth gwerthfawr.
Mae ELSA yn rhaglen sy'n darparu cefnogaeth emosiynol drwy sesiynau diogel a strwythuredig, sy'n galluogi plant i archwilio a mynegi eu teimladau mewn amgylchedd cefnogol. Yn achos Idris, gall y sesiynau hyn ei helpu i ddeall ei emosiynau, datblygu strategaethau rheoli, a gwella ei sgiliau cymdeithasol. Fodd bynnag, mae cwestiynau am sut y gellir ehangu’r rhaglen hon ar lefel ysgol yn codi. A allai’r ymyriad hwn gael ei roi ar waith ar draws yr ysgol i gefnogi eraill hefyd? Mae'n hanfodol cymryd camau i sicrhau bod y staff yn cael hyfforddiant mewn llythrennedd emosiynol a dealltwriaeth er mwyn cynnig cefnogaeth briodol (Llywodraeth Cymru, 2022). Mae hefyd angen cynnwys rhieni yn y broses, gan eu bod yn allweddol i gefnogi datblygiad emosiynol y plant yn y cartref. Gellid trefnu gweithdai neu sesiynau i'w haddysgu am bwysigrwydd datblygiad emosiynol a sut y gallant gefnogi eu plant yn y ffordd orau.
O ran y camau nesaf, mae'n bwysig monitro cynnydd Idris yn ofalus ac ystyried os yw'r strategaethau yn gweithio'n effeithiol. Gallai hynny gynnwys systemau adroddiad rheolaidd rhwng y staff ysgol a'r rhieni. Wrth cymryd ysbrydoliaeth o ymyriadau ELSA i ysgolion eraill, mae'n hanfodol sicrhau bod yna gysondeb a bod ymyriadau yn addasu'n ôl anghenion unigol pob plentyn. Hefyd, mae angen archwilio os oes angen hyfforddiant ychwanegol i sicrhau bod y staff yn medru cefnogi plant mewn ffordd fwy effeithiol. Trwy weithio gyda'r teuluoedd, darparu hyfforddiant i'r staff, a defnyddio ELSA i gefnogi datblygiad emosiynol, gall ysgolion wella lles emosiynol plant fel Idris a chreu amgylchedd addysgol mwy cefnogol. 

